**Előterjesztés munkaanyaga**

**a Képviselő-testület**

2015. február 10-i ülésére

**8. napirend**: Az önkormányzat gazdasági programjának elfogadása

1.

A Magyarország helyi önkormányzatairól szóló 2011. évi CLXXXIX törvény (továbbiakban: Mötv.) 42.§ 4. pontja alapján a képviselő-testület át nem ruházható feladatkörébe tartozik a gazdasági program megalkotása.

A most elkészített tervezet a Képviselő-testület megbízatásának időtartamára, 2015-2019. évekre szól.

A gazdasági program célja, hogy meghatározza az önkormányzat részére helyi szinten mindazon célkitűzéseket, amelyek a költségvetési lehetőségekkel összhangban, a helyi társadalmi, környezeti és gazdasági adottságok átfogó figyelembevételével, az önkormányzat által nyújtandó kötelező és önként vállalt feladatok biztosítását, fejlesztését szolgálják.

Az Mötv. 116.§ (5) bekezdése szerint:

A gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ha a meglévő gazdasági program, fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.

A fentiek alapján kérjük a Tisztelt Képviselő-testületet, hogy a mellékelt gazdasági program tervezetet megtárgyalni és elfogadni szíveskedjenek.

2.

Határozati javaslat:

*Délegyháza Község Önkormányzat Képviselő-testülete az Önkormányzat 2015-2019. évekre szóló gazdasági programját a határozat mellékletét képező tartalommal elfogadja.*

***Határidő: folyamatos***

***Felelős: Polgármester, jegyző***

Mellékletek: Gazdasági program tervezete

Összeállította: dr. Molnár Zsuzsanna

Előterjesztéssé nyilvánítva: 2015. február 9.